

**O Όλυμπος – Δομή/περιεχόμενο μικτής έκθεσης**

**ΒΗΜΑ 1: Σχεδιασμός του θέματος, καθορισμός των στόχων**

|  |  |
| --- | --- |
| Κύριο θέμα της έκθεσης: | Παρουσίαση του Ολύμπου στην Ελλάδα, ως φυσικού μνημείου πολιτιστικής κληρονομιάς της UNESCO. Η έκθεση επικεντρώνεται στο φυσικό περιβάλλον του Ολύμπου και την σημαντική παγκόσμια πολιτιστική του αξία, με τέτοιο τρόπο ώστε οι μαθητές να αποκτήσουν οικολογική συνείδηση μέσω της βιωματικής μάθησης. |
| Εκπαιδευτικοί στόχοι της έκθεσης: | * Να εμπλουτίσει το λεξιλόγιο των μαθητών σχετικά με το φυσικό περιβάλλον και να τους εξοικειώσει με τον γραπτό και προφορικό λόγο. * Να ενισχύσει τη συνεργασία των μαθητών μεταξύ τους μέσω της δημιουργίας εκθεμάτων. * Να αναδείξει τα ταλέντα και τις δεξιότητές τους (ψηφιακές, παρουσιάσεις κ.λπ.) και να ενισχύσει την αυτοπεποίθησή τους. * Να ενισχύσει τον σεβασμό των μαθητών για το φυσικό περιβάλλον και να τους κάνει να αποκτήσουν οικολογική συνείδηση. |

**ΒΗΜΑ 2: Ανάπτυξη υπο-θεμάτων**

|  |  |
| --- | --- |
| Υπο-ενότητες | Υπο-θέματα |
| 1. Η μοναδικότητα του Ολύμπου | Γενική περιγραφή του βουνού  Τοπία  Χλωρίδα και πανίδα |
| 1. Το βουνό των Θεών | Ιστορία & μυθολογία  Ο Όλυμπος ως παγκόσμιο σύμβολο  Μνημεία & κτίρια |
| 1. Σεβασμός προς φύση | Καθεστώς νομικής προστασίας  Τι πρέπει και τι δεν πρέπει να κάνετε όταν επισκέπτεστε μια προστατευόμενη περιοχή  Τα χαρακτηριστικά ενός καλού ορειβάτη |

**ΒΗΜΑ 3: Δημιουργία λίστας εκθεμάτων**

|  |  |  |  |  |
| --- | --- | --- | --- | --- |
|  | Όνομα εκθέματος | Τύπος εκθέματος | Υπο-ενότητα | Δημιουργία |
| **1.** | Παρουσίαση του Ολύμπου σε βίντεο | Ψηφιακός | Η μοναδικότητα του Ολύμπου | ΟΧΙ |
| **2.** | Διαδραστική παρουσίαση των βουνοκορφών του Ολύμπου | Ψηφιακός | Η μοναδικότητα του Ολύμπου | ΟΧΙ |
| **3.** | Συλλογή έργων τέχνης για είδη δέντρων/δασών του Ολύμπου | Υλικός | Η μοναδικότητα του Ολύμπου | NAI |
| **4.** | Βιβλίο με θέμα τα ενδημικά φυτά του Ολύμπου | Ψηφιακός | Η μοναδικότητα του Ολύμπου | NAI |
| **5.** | Διαδραστική συλλογή φωτογραφιών ζώων | Υλικός | Η μοναδικότητα του Ολύμπου | NAI |
| **6.** | Αποσπάσματα από το Ηλεκτρονικό Βιβλίο για την ελληνική μυθολογία/ιστορία | Ψηφιακός | Το βουνό των Θεών | NAI |
| **7.** | Συλλογή παλαιών φωτογραφιών | Υλικός | Το βουνό των Θεών | NAI |
| **8.** | Προβολή βίντεο με θέμα μια αρχαία εκκλησία | Ψηφιακός | Το βουνό των Θεών | ΟΧΙ |
| **9.** | Χάρτης μονοπατιών του Ολύμπου & Σήματα κανονισμών | Υλικός | Σεβασμός προς τη φύση | NAI |
| **10.** | Προβολή βίντεο & Δραστηριότητα μίμησης ρόλων | Άυλος και ψηφιακός | Σεβασμός προς τη φύση | ΟΧΙ |
| **11.** | Ορεινός ρουχισμός & εξοπλισμός | Υλικός | Σεβασμός προς τη φύση | ΟΧΙ |

**ΒΗΜΑ 4: Σχεδιάστε την έκθεσή σας**Η έκθεση για τον Όλυμπο θα πραγματοποιηθεί ζωντανά σε μια μεγάλη σχολική αίθουσα. Οι επισκέπτες θα εισέρχονται στον εκθεσιακό χώρο έχοντας τα εκθέματα στη δεξιά τους πλευρά. Πρώτα θα συναντήσουν την πρώτη υπο-ενότητα της έκθεσης όπου θα έχουν την ευκαιρία να παρακολουθήσουν ένα εισαγωγικό βίντεο σε σχέση με αυτή (Έκθεμα 1). Στη συνέχεια, θα προχωρήσουν στο Έκθεμα 2 όπου θα έχουν την ευκαιρία να αφιερώσουν λίγο χρόνο κάνοντας περιήγηση στις βουνοκορφές του Ολύμπου. Μετά από αυτό, οι επισκέπτες θα κινηθούν κατά μήκος του τοίχου όπου θα έχουν την ευκαιρία να παρακολουθήσουν μια συλλογή έργων τέχνης/ φωτογραφιών με θέμα τα δάση του Ολύμπου (Έκθεμα 3) ενώ δίπλα θα υπάρχει ένα βιβλίο το οποίο θα μπορούν να ξεφυλλίσουν, με θέμα την χλωρίδα του βουνού (Έκθεμα 4). Η πρώτη υπο-ενότητα θα καταλήγει σε μια φωτογραφική παρουσίαση της πανίδας του Ολύμπου μέσα από ένα παιχνίδι (Έκθεμα 5). Η δεύτερη υπο-ενότητα θα ξεκινά με ένα ηλεκτρονικό βιβλίο (Έκθεμα 6), τοποθετημένο στην μικρότερη, κατακόρυφη πλευρά της αίθουσας και θα οδηγεί σε μια συλλογή φωτογραφιών (Έκθεμα 7) και μια βιντεοπαρουσίαση (Έκθεμα 8). Στην τρίτη και τελευταία επιμήκη πλευρά της αίθουσας, θα εκτίθεται η τρίτη υπο-ενότητα της έκθεσης με θέμα έναν χάρτη των ορεινών μονοπατιών που μπορεί κανείς να βρει στον Όλυμπο (Έκθεμα 9). Μετά από αυτό, οι επισκέπτες θα κάνουν μια σύντομη στάση στο Έκθεμα 10, το οποίο θα συνδυάζει μια βιντεοπαρουσίαση και μια δραστηριότητα μίμησης ρόλων, η οποία θα απαιτεί χώρο και χρόνο για να ολοκληρωθεί. Τέλος, η έκθεση θα ολοκληρώνεται με το Έκθεμα 11, όπου οι επισκέπτες θα έχουν την ευκαιρία να περιηγηθούν ανάμεσα σε πραγματικά ορειβατικά αντικείμενα.

Δείτε το προτεινόμενο σκίτσο.

Είσοδος/Έξοδος

Η μοναδικότητα του Ολύμπου

Το βουνό των Θεών

Σεβασμός προς τη φύση

1

10

9

5

8

4

2

3

6

11

77

11

|  |  |  |
| --- | --- | --- |
| Υπο-ενότητες | Διευθέτηση εκθεμάτων | Προβολή εκθεμάτων |
| **Η μοναδικότητα του Ολύμπου** | 1. Βιντεοπαρουσίαση του Ολύμπου | Προβολή του βίντεο σε οθόνη τηλεόρασης χωρίς διακοπή (σε επανάληψη) |
| 2. Διαδραστική παρουσίαση των βουνοκορφών του Ολύμπου | Ένας υπολογιστής με μια μεγάλη οθόνη πάνω σε ένα τραπέζι. Ιδανικά, ένας διαδραστικός πίνακας. |
| 3. Συλλογή έργων τέχνης με θέμα τα δάση/δέντρα του Ολύμπου | Μια μεγάλη αφίσα του Ολύμπου προσαρτημένη στον τοίχο και πολλές εικόνες κολλημένες σε συγκεκριμένα σημεία της αφίσας. |
| 4. Βιβλίο με θέμα την χλωρίδα του Ολύμπου (διαδραστικό) | Ένα ηλεκτρονικό βιβλίο που παρουσιάζεται μέσω μιας συσκευής tablet, πάνω σε ένα τραπέζι. |
| 5. Διαδραστική συλλογή φωτογραφιών με θέμα την πανίδα του Ολύμπου | Μια κατασκευή στον τοίχο με σχοινιά στα οποία θα κρέμονται τα ονόματα ζώων και οι επεξηγηματικές τους λεζάντες, τις οποίες οι μαθητές θα πρέπει να ταιριάξουν με τις εικόνες τους. |
| **Το βουνό των Θεών** | 6. Αποσπάσματα από Ηλεκτρονικό βιβλίο με θέμα την ελληνική μυθολογία και την ιστορία του βουνού (διαδραστικό) | Ένα ηλεκτρονικό βιβλίο που παρουσιάζεται μέσω μιας συσκευής tablet πάνω σε ένα τραπέζι. |
| 7. Συλλογή παλαιών φωτογραφιών | Ασπρόμαυρες φωτογραφίες διαφόρων μεγεθών κρεμασμένες με σχοινιά πάνω σε ένα κλαδί δέντρου. |
| 8. Βιντεοπαρουσίαση ενός αρχαίου ναού | Προβολή βίντεο σε οθόνη τηλεόρασης χωρίς διακοπή (σε επανάληψη) |
| **Σεβασμός προς τη φύση** | 9. Χάρτης των ορεινών μονοπατιών του Ολύμπου και σήματα κανονισμών | Ένας χάρτης και μια πινακίδα κολλημένα σε μια ξύλινη κατασκευή δαπέδου, μεγέθους 180x 60 εκ. (με κατακόρυφη διάταξη) ή ένας σχολικός πίνακας ανακοινώσεων. |
| 10. Βιντεοπαρουσίαση & δραστηριότητα μίμησης ρόλων | Μια μικρή σκηνή 2 μέτρων, 2 ηθοποιοί, σκηνικά και προβολή ενός βίντεο στον τοίχο |
| 11. Ορεινός ρουχισμός & Εξοπλισμός | Πραγματικός ορειβατικός εξοπλισμός και αντικείμενα, μερικά εκ των οποίων θα κρέμονται σε σχοινιά από την οροφή και τα άλλα θα παρουσιάζονται απλά από εικόνες, π.χ. σκηνή κάμπινγκ. |

**ΒΗΜΑ 5: Συγγραφή κειμένων**

Πάνελ

**Το βουνό του Ολύμπου**

Ο Όλυμπος είναι το ψηλότερο βουνό της Ελλάδας. Σύμφωνα με την ελληνική μυθολογία εκεί βρισκόταν η κατοικία των 12 αρχαίων Ελλήνων Θεών.

Το 1938 ο Όλυμπος καθιερώθηκε ως ο πρώτος Εθνικός Δρυμός της Ελλάδας λόγω της φυσικής και πολιτιστικής του αξίας.

Σήμερα τον επισκέπτονται άνθρωποι από όλο τον κόσμο, οι οποίοι τον θαυμάζουν για την ιστορία και τις σπάνιες ομορφιές του.

**Η μοναδικότητα του Ολύμπου**

Στα ψηλότερα υψόμετρα υπάρχουν λιβάδια ή βραχώδεις πλαγιές. Στα χαμηλότερα υψόμετρα υπάρχουν διαφορετικά είδη δασών με οξιές και μαύρα πεύκα.

Στον Όλυμπο έχουν καταγραφεί περισσότερα από 1.100 είδη χλωρίδας.

Τα δάση του φιλοξενούν ένα πλήθος ζώων, μερικά από τα οποία είναι σπάνια ή απειλούμενα είδη.

**Σεβασμός προς τη φύση**

Ο Όλυμπος είναι Εθνικό Πάρκο και Καταφύγιο Βιόσφαιρας της UNESCO, που προστατεύεται σε εθνικό, ευρωπαϊκό και παγκόσμιο επίπεδο.

Από τη δεκαετία του 1960 ο άρχισε στα φυσικά του μονοπάτια να εξελίσσεται ο ορεινός τουρισμός. Η ανάβαση στον Όλυμπο απαιτεί σωματική και ψυχική αντοχή, κατάλληλο ρουχισμό και εξοπλισμό και πάνω απ’ όλα σεβασμό προς το φυσικό του περιβάλλον.

**Το βουνό των Θεών**

Το σχήμα του Ολύμπου, οι ψηλές και απόκρημνες κορυφές του που συνήθως καλύπτονται από ομίχλη και καταιγιδοφόρα σύννεφα, γοήτευαν τους ανθρώπους ήδη από την προϊστορική εποχή.

Ο Όλυμπος πάντα προκαλούσε περιέργεια και θαυμασμό. Αυτός είναι ο λόγος για τον οποίο οι αρχαίοι Έλληνες τον επέλεξαν ως κατοικία των 12 Θεών τους. Ποιητές, συγγραφείς και ζωγράφοι προσέγγισαν το μυστήριό του με δέος.

Λόγω του ιερού χαρακτήρα της τοποθεσίας, οι ανθρώπινοι οικισμοί και οι οικονομικές δραστηριότητες περιορίστηκαν μόνο στους πρόποδές του.

**Λεζάντες εκθεμάτων (δείγματα)**

Εναλλακτικά, μπορείτε στις λεζάντες να χρησιμοποιήσετε κωδικούς QR που θα παραπέμπουν τους επισκέπτες σε περισσότερες πληροφορίες.

**Έκθεμα 1 (κολλημένο στον τοίχο)**

|  |
| --- |
| **Μια εμπειρία ζωής**  Καθώς πλησιάζεις τις κορυφές του αισθάνεσαι σαν ένας μικρός θεός. Η ορειβασία στον Όλυμπο είναι μια μυθική απόδραση που παραμένει μια αξέχαστη εμπειρία. Το βουνό έχει πολλά να σου διδάξει. |

**Έκθεμα 2 (κολλημένο στον τοίχο)**

|  |
| --- |
| **Σκαρφαλώστε στις κορυφές!**  Απότομες και σχεδόν πάντα συννεφιασμένες, οι κορυφές του Ολύμπου σου κόβουν την ανάσα. Η υψηλότερη βουνοκορφή είναι ο Μύτικας (2.918 μ.), που σύμφωνα με τη μυθολογία ήταν το σημείο συνάντησης των Θεών του Ολύμπου. Άλλες γνωστές βουνοκορφές είναι το Σταφάνι (2,909 μ.), γνωστό και ως ο θρόνος του Δία απ’ όπου έριχνε τους κεραυνούς του, ο Άγιος Αντώνιος (2.815 μ.) στον οποίο οι αρχαίοι Έλληνες κατάφεραν να φτάσουν για να έχουν οπτική επαφή με τον Μύτικα και να αφιερώνουν προσφορές στους θεούς τους καθώς και ο Προφήτης Ηλίας (2.803 μ.) όπου είναι χτισμένο ένα μικρό ορθόδοξο εκκλησάκι πάνω στα ερείπια ενός αρχαίου ναού που πιστεύεται ότι ήταν αφιερωμένος στον θεό Απόλλωνα. Ανάμεσα στις κορυφές, σε υψόμετρο 2.550 μ. απλώνεται ένα όμορφο λιβάδι όπου ζούσαν οι Μούσες. |

**Έκθεμα 3 (κολλημένο στον τοίχο κοντά σε κάθε φωτογραφία)**

|  |
| --- |
| **Πράσινα δάση παντού!**  Η ποικιλία των μικροκλιμάτων που επικρατούν στην ευρύτερη περιοχή του Ολύμπου είναι υπεύθυνη για την αντιστροφή των ζωνών βλάστησης και για την ανωμαλία που παρουσιάζεται ως προς την κατανομή τους. Στον Όλυμπο βρίσκεται το υψηλότερο δασοόριο (ανώτατο όριο στο οποίο αναπτύσσονται δάση) στην Ευρώπη (με το δέντρο Pinus heldreichii να ευδοκιμεί στα 2500 μ.). Υπάρχουν γενικά τέσσερις διαδοχικές ζώνες βλάστησης στον Όλυμπο χωρίς σαφή όρια μεταξύ τους και έχουν ως εξής: ζώνη μεσογειακής βλάστησης, ζώνη δασών οξιάς- ελάτης και ορεινών κωνοφόρων, ζώνη ψυχρόβιων κωνοφόρων, εξωδασική ζώνη ψηλών όρεων. |

**Έκθεμα 4 (τοποθετημένο σε τραπέζι)**

|  |
| --- |
| **Η τέχνη εμπνέεται από τη φύση**  Ο Όλυμπος έχει μια ιδιαίτερη οικολογική αξία με μια πληθώρα σπάνιων, τοπικών ενδημικών φυτών που είναι μοναδικά στον κόσμο. |

**Έκθεμα 5 (κολλημένο στον πίνακα)**

|  |
| --- |
| **Ας παίξουμε με τα ζώα!**  Η πανίδα του Ολύμπου επιδεικνύει σημαντική ποικιλομορφία και χαρακτηρίζεται από την παρουσία σημαντικών, σπάνιων και απειλούμενων ειδών ζώων. Τα μεγάλα θηλαστικά που ζούσαν κάποτε στην περιοχή, όπως τα ελάφια, έχουν πλέον εξαφανιστεί. Στην αρχαιότητα υπήρχαν λιοντάρια, ενώ τουλάχιστον μέχρι τον 16ο αιώνα υπήρχαν αρκούδες. Σήμερα έχουν καταγραφεί 32 είδη θηλαστικών, μεταξύ των οποίων είναι ο ίβηξ (Ryricapra rup *[i capra](http://nature-greec.blogspot.com/2009/10/ricapra-rupicapra.html)),* το ζαρκάδι (*[Capreolus capreolus](https://www.gbif.org/species/5220126)*), ο αγριόχοιρος (*[Sus scrofa](https://www.nature.com/articles/s41598-021-92691-1)*), ο αγριόγατος (*[Felis sylvestris](https://eunis.eea.europa.eu/species/Felis%20silvestris)*), το κουνάβι (*[Martes foina](https://www.nhmc.uoc.gr/en/museum/photo-archive/selection/images/nhmc.image.93988)*), η αλεπού (*[Vulpes vulpes](https://animaldiversity.org/accounts/Vulpes_vulpes/)*), ο σκίουρος *([Sciurus vulgaris](https://www.woodlandtrust.org.uk/trees-woods-and-wildlife/animals/mammals/red-squirrel/)*).  Έχουν επίσης ταυτοποιηθεί 108 είδη πουλιών (όπως ο γύπας, ο μαυρόγυπας, η πέρδικα, ο λευκός πελαργός, η φάσσα, ο κοκκινολαίμης, ο χρυσός ερωδιός, ο πετρίτης, ο χρυσαετός, ο οσπρίος) πολλά από τα οποία, ειδικά τα αρπακτικά, είναι σπάνια και προστατεύονται αυστηρά από διεθνείς συμβάσεις.  Υπάρχουν ακόμα τα συνήθη ερπετά που βρίσκει κανείς στον ελληνικό χώρο (22 είδη όπως φίδια, χελώνες, σαύρες κ.α.) και κάποια αμφίβια (8 είδη) στα ρέματα και τις εποχιακές λίμνες καθώς και μεγάλη ποικιλία εντόμων, κυρίως πεταλούδες, για τα οποία φημίζεται ο Όλυμπος. |

**Έκθεμα 6 (τοποθετημένο στο τραπέζι)**

|  |
| --- |
| **Η κατοικία των 12 αρχαίων Ελλήνων θεών**  Τα αρχαιολογικά ευρήματα που βρέθηκαν στον Όλυμπο χρονολογούνται από την Εποχή του Σιδήρου και μαρτυρούν ότι το ένδοξο αυτό όρος κατοικήθηκε στους πρόποδές τους ήδη από τα προϊστορικά χρόνια. Εμπνευσμένοι από το μυστήριο που τους προξενούσε αυτό το βουνό, οι αρχαίοι Έλληνες επινόησαν τους μύθους που γέννησαν τους Δώδεκα Θεούς του Ολύμπου: τον Δία και την Ήρα, τα αδέλφια τους – την Εστία, τη Δήμητρα και τον Ποσειδώνα – και τα επτά τους παιδιά – την Αθηνά, τον Απόλλωνα, την Αρτέμιδα, τον Ερμή, τον Άρη, την Αφροδίτη και τον Ήφαιστο.  Σύμφωνα με τον Όμηρο, οι δώδεκα θεοί ζούσαν στις «μυστηριώδεις χαράδρες του Ολύμπου», όπου εκεί είχαν τα παλάτια τους. Στην *Ιλιάδα* του Ομήρου, ο Όλυμπος περιγράφεται ως «μεγαλοπρεπής», «μακρύς», «ένδοξος», «αστραφτερός» και «γεμάτος δέντρα». Το Πάνθεον (ο σημερινός Μύτικας - η ψηλότερη κορυφή του Ολύμπου) ήταν ο τόπος συνάντησής των δώδεκα θεών. Οι θυελλώδεις αντιμαχίες μεταξύ τους ακούγονταν προφανώς από τον «θεό των θεών», τον Δία, ο οποίος καθόταν στον επιβλητικό του θρόνο (το σημερινό Στεφάνι). Από εκεί έριχνε τους κεραυνούς του, εκδηλώνοντας «τη θεία οργή».  Σύμφωνα με την παράδοση αλλά και από έρευνες, τελετές και τελετουργίες πραγματοποιούνταν και στις κορυφές του Ολύμπου. Αυτό επιβεβαιώνεται από τα αρχαιολογικά ευρήματα (μαρμάρινες κολώνες με επιγραφές, κεραμικά, νομίσματα, κατάλοιπα από προσφορές) που συνδέουν το βουνό με τη λατρεία του δωδεκάθεου.  Η πολυτάραχη ιστορία του Ολύμπου συνέχισε και κατά τη διάρκεια της Τουρκοκρατίας. Το βουνό ήταν κρησφύγετο για τους περίφημους «Αρματολούς» (γενναίους Έλληνες πολεμιστές), οι οποίοι πολέμησαν ενάντια στον «τυραννικό ζυγό», την Οθωμανική Αυτοκρατορία. Κατά τη διάρκεια της γερμανικής εισβολής το 1941, ο ελληνικός στρατός έδωσε σημαντικές μάχες εκεί. Κατά τη διάρκεια του πολέμου, οι πολεμιστές της Ελληνικής Αντίστασης χρησιμοποίησαν επίσης το βουνό ως ασφαλές καταφύγιο. |

**Έκθεμα 7 (κολλημένο στον τοίχο)**

|  |
| --- |
| **Ο Όλυμπος νικήθηκε...**  Χρειάστηκε ένας αιώνας και 25 αποτυχημένες προσπάθειες για να κατακτηθεί η ψηλότερη κορυφή του πιο ιερού βουνού της αρχαίας Ελλάδας. Οι προσπάθειες συνεχίστηκαν μέχρι τις 2 Αυγούστου του 1913, όταν δύο Ελβετοί, ο Fred Boissonnas και ο Daniel Beau-Bovy, με επικεφαλής τον τοπικό κυνηγό Χρήστο Κάκαλο, πάτησαν το πόδι τους στην υψηλότερη κορυφή του Ολύμπου, τον Μύτικα (2.918 μ.). |

**Έκθεμα 8 (κολλημένο στον τοίχο)**

|  |
| --- |
| **Η Εκκλησία…στα ψηλά**  Ο Προφήτης Ηλίας είναι το ψηλότερο ξωκλήσι των Βαλκανίων. Βρίσκεται στο Οροπέδιο των Μουσών, σε υψόμετρο 2803 μέτρων, στην ομώνυμη κορυφή. Χτίστηκε για πρώτη φορά από τον Άγιο Διονύσιο τον 16ο αιώνα. Σήμερα έχει ανακατασκευαστεί. |

**ΒΗΜΑ 6: Κατασκευάστε την έκθεση και τα εκθέματά σας**

|  |  |
| --- | --- |
| **Υπο-ενότητα** | Η μοναδικότητα του Ολύμπου |
| **Αριθμός εκθέματος:** | **1** |
| **Όνομα εκθέματος:** | **Μια εμπειρία ζωής** |
| **Τύπος εκθέματος:** | Ψηφιακός |
| **Χρόνος προετοιμασίας** | 1 ώρα (συνολικά) |
| **Απαιτούμενος αριθμός μαθητών:** | 2 μαθητές (συνολικά) |
| **Σύντομη περιγραφή:** | Ένα σύντομο βίντεο (07:12 λεπτά) που παρουσιάζει το βουνό από τους πρόποδες μέχρι την κορυφή του. Το βίντεο θα προβάλλεται σε οθόνη τηλεόρασης κατ’ επανάληψη κατά τη διάρκεια της έκθεσης. |
| **Απαραίτητα υλικά ή/και εργαλεία:** | Μια έξυπνη τηλεόραση που θα είναι εγκατεστημένη σε τοίχο ή σε ένα σταθερό τραπέζι (εναλλακτικά μπορείτε να χρησιμοποιήσετε έναν βιντεοπροβολέα και έναν υπολογιστή).  Ένα βίντεο στο You Tube σχετικά με τον Όλυμπο.  Θα πρέπει να συνοδεύεται από μια γενική επεξηγηματική λεζάντα κολλημένη στον τοίχο. |
| **Διαστάσεις εκθέματος:** | Η οθόνη της τηλεόρασης πρέπει να είναι τουλάχιστον 50 ιντσών |
| **Οδηγίες στησίματος της έκθεσης βήμα προς βήμα:** | 1. Εγκαταστήστε την τηλεόραση στον τοίχο ή σε μια βάση όπως ένα τραπέζι. 2. Βρείτε το κατάλληλο βίντεο. (Πρόταση: [Ανάβαση στον Όλυμπο: Οροπέδιο Μουσών - Προφήτης Ηλίας - Λούκι - Μύτικας - Ζωνάρια - Πριόνια (2018) - YouTube](https://www.youtube.com/watch?v=-ZkaCi6frZc)) 3. Κατεβάστε το βίντεο και αναπαράγετέ το κατ’ επανάληψη |

|  |  |
| --- | --- |
| **Υπο-ενότητα** | Η μοναδικότητα του Ολύμπου |
| **Αριθμός εκθέματος:** | **2** |
| **Όνομα της έκθεσης:** | **Σκαρφαλώστε στις κορυφές** |
| **Τύπος εκθέματος:** | Ψηφιακός (διαδραστικός) |
| **Χρόνος προετοιμασίας** | 1 ώρα (συνολικά) |
| **Απαιτούμενοι μαθητές:** | 2 μαθητές (συνολικά) |
| **Σύντομη περιγραφή:** | Μια ιστοσελίδα που θα παρουσιάζει τις κορυφές του Ολύμπου σε τρισδιάστατη μορφή. Καθισμένος μπροστά σε έναν υπολογιστή ή μπροστά σε έναν διαδραστικό πίνακα, ο επισκέπτης θα έχει την ευκαιρία να περιηγηθεί σε κάθε κορυφή, να μάθει το υψόμετρο της και να απολαύσει το μοναδικό τοπίο. |
| **Απαραίτητα υλικά ή/και εργαλεία:** | Ένας υπολογιστής με μια μεγάλη οθόνη πάνω σε ένα τραπέζι. Ιδανικά, θα μπορούσε να χρησιμοποιηθεί ένας διαδραστικός πίνακας. Θα πρέπει να υπάρχει μια γενική επεξηγηματική λεζάντα κολλημένη στον τοίχο. |
| **Διαστάσεις:** | Οθόνη υπολογιστή όχι μικρότερη από 23 ίντσες |
| **Οδηγίες στησίματος της έκθεσης βήμα προς βήμα:** | 1. Τοποθετήστε τον υπολογιστή σε ένα μικρό τραπέζι   Βρείτε την ιστοσελίδα ([Εθνικός Δρυμός Ολύμπου - Mount Olympus Summits) & προ](http://www.mountolympussummits.com/mount-olympus/40/mount-olympus-national-park.html?category_id=40)βάλετε την στην οθόνη   1. Μην ξεχάσετε να βάλετε μια καρέκλα μπροστά από τον υπολογιστή   Ή  1. Τοποθετήστε τον διαδραστικό πίνακα στον τοίχο ή σε μια κατάλληλη βάση  2. Συνδέστε τον πίνακα με ένα φορητό υπολογιστή και έναν βιντεοπροβολέα  3. Εμφανίστε τον ιστότοπο στην οθόνη  4. Μην ξεχάσετε να αφήσετε αρκετό χώρο ούτως ώστε ο επισκέπτης να μπορεί να κινηθεί μπροστά από τον πίνακα |

|  |  |
| --- | --- |
| **Υπο-ενότητα** | Η μοναδικότητα του Ολύμπου |
| **Αριθμός εκθέματος:** | **3** |
| **Όνομα εκθέματος:** | **Πράσινα δάση παντού!** |
| **Τύπος εκθέματος:** | Υλικός |
| **Χρόνος προετοιμασίας** | 2 ώρες για την προετοιμασία & 1 ώρα για την εγκατάσταση |
| **Απαιτούμενος αριθμός μαθητών:** | 4 μαθητές (συνολικά) |
| **Σύντομη περιγραφή:** | Μια αφίσα πάνω στην οποία θα είναι τυπωμένο το ανάγλυφο του βουνού, με κολλημένες φωτογραφίες διαφόρων μεγεθών που θα παρουσιάζουν διαφορετικά είδη δέντρων και δασών.  Δείτε ένα παράδειγμα:  A picture containing text, wall, indoor, gallery  Description automatically generated |
| **Απαραίτητα υλικά ή/και εργαλεία:** | Ένας εκτυπωτής (για χαρτί μεγέθους Α0, Α4, Α3, Α5)  Φωτογραφικό χαρτί μεγέθους A4, A3, A5  Χαρτόνι  Blu tack ή ταινία διπλής όψης  Θα πρέπει να υπάρχει μια γενική επεξηγηματική λεζάντα κολλημένη στον τοίχο. |
| **Διαστάσεις:** | Συνολική επιφάνεια τοίχου, περίπου 2x3 μέτρα (οριζόντια) |
| **Οδηγίες στησίματος της έκθεσης βήμα προς βήμα:** | 1. Κατεβάστε μια γενική εικόνα του ανάγλυφου του Ολύμπου (Πρόταση: [Google Earth](https://earth.google.com/web/search/%ce%8c%ce%bb%cf%85%ce%bc%cf%80%ce%bf%cf%82/@40.08500232,22.4022219,1296.34931574a,9171.75729182d,35y,0.00000001h,59.78509003t,0r/data=CmcaPRI3CiUweDEzNTgxM2MyYmI3NDBjYmQ6MHhiOTk1MjI2ODhkYjhhNmU5Kg7OjM67z4XOvM-Azr_PghgBIAEiJgokCSLEpBeLAENAEQg_yJGy-UJAGZCS1PisvTdAITy2gHNosDdA)) 2. Εκτυπώστε το σε χαρτόνι μεγέθους Α0 και κολλήστε το στο κέντρο του τοίχου 3. Κατεβάστε τουλάχιστον 4 φωτογραφίες που απεικονίζουν είδη δέντρων ή δασών που αντιπροσωπεύουν τις ζώνες βλάστησης του Ολύμπου. Το ηλεκτρονικό φύλλο εργασίας του POEME μπορεί να σας βοηθήσει με αυτό [Πρόταση για λήψη περαιτέρω υλικού: [Το βουνό του Ολύμπου: Τα πουλιά στον Όλυμπο (olympusnp.blogspot.com)](https://olympusnp.blogspot.com/search/label/Birds%20on%20Olympus) ή [Χλωρίδα – Πανίδα](https://www.olimpos.eu/olimpos/life_nature/)  –Olimpos.eu ή μπορείτε να χρησιμοποιήσετε περαιτέρω υλικό από τα ηλεκτρονικά φύλλα εργασίας του POEME που διατίθενται στην επίσημη ιστοσελίδα του έργου) 4. Επεξεργαστείτε κάθε εικόνα εισάγοντας σε αυτήν το όνομα του εμφανιζόμενου είδους. 5. Εκτυπώστε τις φωτογραφίες από το βήμα 3 σε διάφορες διαστάσεις Α3, Α4, Α5, μερικές με κάθετη και άλλες με οριζόντια διάταξη. Στη συνέχεια, κολλήστε τις γύρω από την κεντρική φωτογραφία του Ολύμπου. Είναι καλή ιδέα να κολλήσετε τα είδη των δέντρων/ δασών ανάλογα με το υψόμετρο στο οποίο ευδοκιμούν (π. χ. μερικά είδη από υψηλότερα υψόμετρα, μερικά από χαμηλότερα υψόμετρα) |

|  |  |
| --- | --- |
| **Υπο-ενότητα** | Η μοναδικότητα του Ολύμπου |
| **Αριθμός εκθέματος:** | **4** |
| **Όνομα εκθέματος:** | **Η τέχνη εμπνέεται από τη φύση** |
| **Τύπος εκθέματος:** | Ψηφιακός |
| **Χρόνος προετοιμασίας** | 1 εβδομάδα |
| **Απαιτούμενος αριθμός μαθητών:** | 3 μαθητές (συνολικά) |
| **Σύντομη περιγραφή:** | Ένα ψηφιακό βιβλίο με θέμα τα ενδημικά φυτά του Ολύμπου που θα περιέχει δείγματα λουλουδιών της τυπικής χλωρίδας που βρίσκει κανείς εκεί. Κάθε σελίδα θα παρουσιάζει ένα είδος χλωρίδας (δείγμα λουλουδιών με το επιστημονικό και κοινό του όνομα γραμμένο).  Θα πρέπει να υπάρχει μια γενική επεξηγηματική λεζάντα στην πρώτη σελίδα. |
| **Απαραίτητα υλικά ή/και εργαλεία:** | Η δωρεάν διαδικτυακή εφαρμογή του Book Creator (<https://bookcreator.com/>). Το ηλεκτρονικό βιβλίο θα παρουσιαστεί μέσω ηλεκτρονικής συσκευής (δηλαδή tablet με οθόνη τουλάχιστον 10 ιντσών) τοποθετημένη σε ένα τραπέζι. |
| **Διαστάσεις/ φορμάτ/ μορφή:** | Μορφότυπο αρχείου ePub (θα χρειαστεί ένας ηλεκτρονικός αναγνώστης όπως το Thorium)  Οθόνη τουλάχιστον 10 ιντσών |
| **Οδηγίες στησίματος της έκθεσης βήμα προς βήμα:** | 1. Συγκεντρώστε τα ονόματα των λουλουδιών μαζί με τις εικόνες που θα κατεβάσετε από το διαδίκτυο. Το ηλεκτρονικό φύλλο εργασίας του POEME μπορεί να σας βοηθήσει με αυτό (Πρόταση για λήψη εικόνων: [Χλωρίδα - Πανίδα -](https://www.olimpos.eu/olimpos/life_nature/) [Olimpos.eu](https://www.olimpos.eu/olimpos/life_nature/) [ή http://105dim-thess.thess.sch.gr/1051/files/endemic%20plants%20of%20Olympus.pdf](http://105dim-thess.thess.sch.gr/1051/files/endemic%20plants%20of%20Olympus.pdf)) 2. Κατά τη διάρκεια του προηγούμενου βήματος, κατεβάστε εικόνες που σχετίζονται με το κείμενο. 3. Δημιουργήστε το βιβλίο στην εφαρμογή με βάση το υλικό που συγκεντρώσατε. Κάθε σελίδα θα πρέπει να περιέχει 2 εικόνες ενός είδους χλωρίδας (π.χ. ένα δείγμα λουλουδιού με το επιστημονικό και κοινό του όνομα γραμμένο). Μπορείτε να προσθέσετε επιπλέον λεπτομέρειες για αυτό το είδος, π.χ. αν είναι ενδημικό ή προστατευόμενο είδος. 4. Αποθηκεύστε το αρχείο σας σε μια συσκευή tablet. |

|  |  |
| --- | --- |
| **Υπο-ενότητα** | Η μοναδικότητα του Ολύμπου |
| **Αριθμός εκθέματος:** | **5** |
| **Όνομα εκθέματος:** | **Ας παίξουμε με τα ζώα!** |
| **Τύπος εκθέματος:** | Υλικός (διαδραστικός) |
| **Χρόνος προετοιμασίας** | 2 ώρες προετοιμασίας & 1 ώρα για την εγκατάσταση |
| **Απαιτούμενος αριθμός μαθητών:** | 4 μαθητές (συνολικά) |
| **Σύντομη περιγραφή:** | Μια δομή στην οποία θα παρουσιάζεται η πανίδα του Ολύμπου. Οι λεζάντες των ονομάτων των ζώων και ορισμένες πληροφορίες σε σχέση με αυτά θα πρέπει να είναι μόνιμα προσαρτημένες σε σχοινί σε μια κάτω σειρά ενώ στο πάνω μέρος θα πρέπει να κρέμονται από μανταλάκια και με ανακατεμένη σειρά οι εικόνες των ζώων. Οι επισκέπτες καλούνται να τοποθετήσουν τις εικόνες στη σωστή θέση με βάση τη λεζάντα που διαβάζουν. Μπορείτε να χρησιμοποιήσετε 3-4 σειρές σχοινιών για να χωρέσουν όλα τα είδη των ζώων.  Δείτε ένα παράδειγμα:  A picture containing text, indoor  Description automatically generatedA wall with pictures on it  Description automatically generated with low confidence |
| **Απαραίτητα υλικά ή/και εργαλεία:** | Ένας εκτυπωτής, χαρτί μεγέθους Α4, φωτογραφικό χαρτί (μέγεθος Α5), ψαλίδι, μικρά ξύλινα μανταλάκια, κορδόνι/σπάγκος, καρφί-σφυρί, διάφανης ταινία  Εναλλακτικά: ένα μεγάλο ξύλινο πλαίσιο |
| **Διαστάσεις της κατασκευής:** | Μέγιστο πλάτος 2 μέτρα / Μέγιστο ύψος 1 μέτρο |
| **Οδηγίες στησίματος της έκθεσης βήμα προς βήμα:** | 1. Συγκεντρώστε τα ονόματα και ορισμένες πληροφορίες για το είδος των ζώων μαζί με τις εικόνες που θα κατεβάσετε από το διαδίκτυο. Το ηλεκτρονικό φύλλο εργασίας του POEME μπορεί να σας βοηθήσει σε αυτό ([Πρόταση](https://www.olimpos.eu/olimpos/life_nature/): <https://www.olimpos.eu/olimpos/life_nature> / ή [Olympus Mountain Refuge A ~ Image Gallery (mountolympus.gr)](https://www.mountolympus.gr/gr/gallery.php#.Y5eS4FHP3IU) και [ΟΛΥΜΠΟΣ. ΤΟ ΒΟΥΝΟ ΤΩΝ ΘΕΩΝ ΚΑΙ ΤΩΝ ΑΝΘΡΩΠΩΝ. ΧΛΩΡΙΔΑ (mountolympos.gr)](https://www.mountolympos.gr/panida.html).  2. Εκτυπώστε τις εικόνες σε φωτογραφικό χαρτί και κόψτε τις σε διαστάσεις μεγέθους Α5.  3. Κατά τη διάρκεια των παραπάνω βημάτων, κόψτε και κρεμάστε σειρές από σχοινιά στον τοίχο ή στερεώστε τα σχοινιά μέσα σε ένα ξύλινο πλαίσιο το οποίο θα κρεμάσετε στον τοίχο.  4. Εκτυπώστε τις λεζάντες σε χαρτί μεγέθους A4. Κάθε λεζάντα πρέπει να έχει διαστάσεις 6x15 εκ. και να περιλαμβάνει το επιστημονικό και κοινό όνομα του ζώου μαζί με ορισμένες βασικές πληροφορίες. Το σχετικό ηλεκτρονικό φύλλο εργασίας του POEME μπορεί να σας βοηθήσει σε αυτό.  5. Στερεώστε τις λεζάντες σε συγκεκριμένες θέσεις στις κατώτατες σειρές.  6. Κρεμάστε με μανταλάκια τις εικόνες των ζώων με ανακατεμένη σειρά στις κενές σειρές. |

|  |  |
| --- | --- |
| **Υπο-ενότητα** | Το βουνό των Θεών |
| **Αριθμός εκθέματος:** | **6** |
| **Όνομα εκθέματος:** | **Η κατοικία των 12 αρχαίων Ελλήνων θεών** |
| **Τύπος εκθέματος:** | Ψηφιακή (διαδραστική) |
| **Χρόνος προετοιμασίας** | 1 εβδομάδα |
| **Απαιτούμενος αριθμός μαθητών:** | 3 μαθητές |
| **Σύντομη περιγραφή:** | Στο έκθεμα αυτό θα πρέπει να δημιουργηθεί ένα ηλεκτρονικό βιβλίο, το οποίο θα παρουσιάζει αποσπάσματα από αρχαία κείμενα του Ομήρου, την ιστορία του βουνού με αναφορές στην ελληνική μυθολογία, τους 12 αρχαίους Έλληνες θεούς, τις θρησκευτικές λατρείες που συνδέονται με το βουνό και τον ρόλο που αυτό διαδραμάτισε κατά τη διάρκεια των πολέμων. Θα πρέπει να παρατίθεται μια γενική επεξηγηματική λεζάντα στην πρώτη σελίδα. |
| **Απαραίτητα υλικά ή/και εργαλεία:** | Η δωρεάν διαδικτυακή εφαρμογή του Book Creator (<https://bookcreator.com/>). Το ηλεκτρονικό βιβλίο θα παρουσιάζεται μέσω μιας ηλεκτρονικής συσκευής (π.χ. tablet), τοποθετημένη σε ένα τραπέζι. |
| **Μορφή:** | Μορφότυπο αρχείου ePub (θα χρειαστεί ένας ηλεκτρονικός αναγνώστης όπως το Thorium)  Οθόνη τουλάχιστον 10 ιντσών |
| **Οδηγίες στησίματος της έκθεσης βήμα προς βήμα:** | 1. Αναζητήστε στο διαδίκτυο πληροφορίες για την ιστορία του Ολύμπου, τους 12 Θεούς, τα Ομηρικά Έπη και τις θρησκευτικές λατρείες που συνδέονται με αυτό. Με βάση τις πληροφορίες που συλλέξατε, γράψτε ένα αφηγηματικό κείμενο. Το ηλεκτρονικό φύλλο εργασίας του POEME μπορεί να σας βοηθήσει με αυτό (Πρόταση[:](https://www.olimpos.eu/olimpos/life_nature/) <https://www.olimpos.eu/olimpos/life_nature/> [ή Μυθολογία – Ιστορία | Ταξιδιωτικός Οδηγός Ολύμπου](https://olympustravelguide.gr/mithologia-istoria/)). 2. Κατά τη διάρκεια του προηγούμενου βήματος, κατεβάστε εικόνες που σχετίζονται με το κείμενο. 3. Μπορείτε να προσθέσετε ένα βίντεο για την ελληνική μυθολογία. [Όλυμπος: Το Μεγάλο Παλάτι των Θεών - Ελληνική Μυθολογία - YouTube](https://www.youtube.com/watch?v=GcrKNdhDEkg) 4. Δημιουργήστε το βιβλίο στην εφαρμογή Book Creator με βάση το υλικό που συγκεντρώσατε και το αφηγηματικό κείμενο που συντάξατε στο βήμα 1. 5. Αποθηκεύστε το αρχείο σας σε μια συσκευή tablet. |

|  |  |
| --- | --- |
| **Υπο-ενότητα** | Το βουνό των Θεών |
| **Αριθμός εκθέματος:** | **7** |
| **Όνομα εκθέματος:** | **Ο Όλυμπος νικήθηκε...** |
| **Τύπος εκθέματος:** | Υλικός |
| **Χρόνος προετοιμασίας:** | 2 ώρες (συνολικά) |
| **Απαιτούμενος αριθμός μαθητών:** | 3 μαθητές (συνολικά) |
| **Σύντομη περιγραφή:** | Μια δομή που θα στηρίζεται σε ένα κλαδί δέντρου από το οποίο ασπρόμαυρες φωτογραφίες σε δύο διαστάσεις (Α5, Α4), με οριζόντια και κάθετη διάταξη, θα κρέμονται από σχοινιά. Οι φωτογραφίες θα πρέπει να παρουσιάζουν την κατάκτηση της κορυφής του Ολύμπου, μέσα από το φωτογραφικό άλμπουμ του Frédéric Boissonnas.A picture containing indoor, wall, kitchen, appliance  Description automatically generated |
| **Απαραίτητα υλικά ή/και εργαλεία:** | Ένας εκτυπωτής, φωτογραφικό χαρτί (μέγεθος Α4, Α5), ψαλίδι, κλαδί δέντρου, κορδόνι/σπάγκος, καρφί-σφυρί. Θα πρέπει να υπάρχει μια γενική επεξηγηματική λεζάντα κολλημένη στον τοίχο. |
| **Διαστάσεις της κατασκευής:** | Μήκος κλαδιού: 2 μ.  Μέγιστο ύψος κατασκευής: 1,5 μ. |
| **Οδηγίες στησίματος της έκθεσης βήμα προς βήμα:** | 1. Κατεβάστε τουλάχιστον 6 ασπρόμαυρες φωτογραφίες από το φωτογραφικό άλμπουμ του Frédéric Boissonnas. (Πρόταση για λήψη υλικού: <https://greekreporter.com/2022/07/07/frederic-boissonnas-photographer-greece/> και <https://www.dion-olympos.gr/frederic-boissonas-1858-1946/>) 2. Εκτυπώστε τις παραπάνω φωτογραφίες σε δύο διαστάσεις Α4 & Α5, κάποιες σε κάθετη και άλλες σε οριζόντια διάταξη. 3. Βρείτε ένα φυσικό κλαδί δέντρου και δέστε σε αυτό όσα σχοινιά αναλογούν με τον αριθμό των φωτογραφιών που επιλέξατε. Τα σχοινιά θα πρέπει να είναι σε διαφορετικά ύψη το καθένα. 4. Ανοίξτε μια μικρή τρύπα σε κάθε φωτογραφία και δέστε την στο αντίστοιχο σχοινί, φροντίζοντας να μην πέφτει η μια πάνω στην άλλη. |

|  |  |
| --- | --- |
| **Υπο-ενότητα** | Το βουνό των Θεών |
| **Αριθμός εκθέματος:** | **8** |
| **Όνομα εκθέματος:** | **Εκκλησία... στα ψηλά** |
| **Τύπος εκθέματος:** | Ψηφιακός |
| **Χρόνος προετοιμασίας** | 1 ώρα συνολικά |
| **Απαιτούμενος αριθμός μαθητών:** | 2 μαθητές |
| **Σύντομη περιγραφή:** | Ένα σύντομο βίντεο (02:25 λεπτά) που θα προβάλλει την μαγευτική θέα από τις κορυφές του Ολύμπου και που στο σημείο 01:45 συγκεκριμένα θα επικεντρώνεται στο ψηλότερο εκκλησάκι στα Βαλκάνια (Προφήτης Ηλίας). Το βίντεο θα πρέπει να προβάλλεται σε οθόνη τηλεόρασης κατ’ επανάληψη κατά τη διάρκεια της έκθεσης. |
| **Απαραίτητα υλικά ή/και εργαλεία:** | Μια έξυπνη τηλεόραση εγκατεστημένη σε τοίχο ή σε ένα σταθερό τραπέζι (εναλλακτικά μπορείτε να χρησιμοποιήσετε έναν βιντεοπροβολέα και έναν υπολογιστή).  Βίντεο στο YouTube  Θα πρέπει να υπάρχει μια γενική επεξηγηματική λεζάντα για το έκθεμα κολλημένη στον τοίχο. |
| **Διαστάσεις/φορμάτ/ μορφή:** | Η οθόνη της τηλεόρασης πρέπει να είναι τουλάχιστον 32 ιντσών |
| **Οδηγίες στησίματος της έκθεσης βήμα προς βήμα:** | 1. Εγκαταστήστε την τηλεόραση στον τοίχο ή σε μια βάση όπως ένα τραπέζι. 2. Βρείτε το κατάλληλο βίντεο. (Πρόταση: [Όλυμπος | Ένα μυθικό ταξίδι με drone στο βουνό των 12 θεών - YouTube](https://www.youtube.com/watch?v=TF5FPw_xVCg)) 3. Κατεβάστε το βίντεο και αναπαράγετέ το κατ’ επανάληψη. |

|  |  |
| --- | --- |
| **Υπο-ενότητα** | Σεβασμός προς τη φύση |
| **Αριθμός εκθέματος:** | **9** |
| **Όνομα εκθέματος:** | **Ο άνθρωπος και το βουνό** |
| **Τύπος εκθέματος:** | Υλικός |
| **Χρόνος προετοιμασίας** | 2 ημέρες προετοιμασία & 1 ώρα για την εγκατάσταση |
| **Απαιτούμενος αριθμός μαθητών:** | 4 μαθητές (συνολικά) |
| **Σύντομη περιγραφή:** | Μια κατασκευή στην οποία θα παρουσιάζονται δύο κάθετες μεγάλες αφίσες. Η μια θα παρουσιάζει τον χάρτη του Ολύμπου με προτεινόμενες ορειβατικές διαδρομές και η άλλη τα σήματα κανονισμών που διέπουν τον Εθνικό Δρυμό. Δείτε τα πιο κάτω παραδείγματα:A picture containing text  Description automatically generated  A picture containing text, floor  Description automatically generated  Graphical user interface, application, Teams  Description automatically generated  A picture containing text, vegetable  Description automatically generated |
| **Απαραίτητα υλικά ή/και εργαλεία:** | Για τη βασική κατασκευή:  Ένα ξύλινο πλαίσιο δαπέδου (διαστάσεις 1.80 x 60 εκ.-οριζόντιο) -> θα ήταν καλή ιδέα να κατασκευαστεί από ξυλουργό (βλ. εικόνα παραπάνω)  Σχοινιά και μαύρα κλιπ  Εάν είναι δυνατό, μπορείτε να χρησιμοποιήσετε έναν φορητό σχολικό πίνακα ανακοινώσεων (βλ. εικόνα παραπάνω)  Για τις αφίσες:  Ένας εκτυπωτής για φωτογραφικό χαρτί μεγέθους Α3  Φωτογραφικό χαρτί  Θα πρέπει να υπάρχει επίσης μια γενική επεξηγηματική λεζάντα για το έκθεμα κρεμασμένη στον τοίχο. |
| **Διαστάσεις:** | Κάθε αφίσα θα πρέπει να έχει μέγεθος A3 |
| **Οδηγίες στησίματος της έκθεσης βήμα προς βήμα:** | 1. Κατεβάστε έναν χάρτη του Ολύμπου που παρουσιάζει προτεινόμενες ορειβατικές διαδρομές. (Πρόταση: [Πεζοπορία - Διαδρομές -](https://www.olimpos.eu/olimpos/diadromes/) Olimpos.eu ή [Πεζοπορικός Χάρτης Ολύμπου (leivaditis.gr)](https://www.leivaditis.gr/en/hikingmaps/olympos/hiking-map-of-mount-olympus) και Ορειβατικές Διαδρομές | Ταξιδιωτικός Οδηγός Ολύμπου και <http://oreivatein.blogspot.com/2012/08/blog-post.html>). Μπορείτε να χρησιμοποιήσετε την ιστοσελίδα <https://pixlr.com/gr/x/> για να επεξεργαστείτε την εικόνα σας στην επιθυμητή ποιότητα και το επιθυμητό μέγεθος. 2. Δημιουργήστε μια αφίσα που θα παρουσιάζει το καθεστώς προστασίας του Ολύμπου και τους κύριους κανονισμούς. Μπορείτε να πάρετε ιδέες από το ηλεκτρονικό φύλλο εργασίας του POEME καθώς και από [τον Εθνικό Δρυμό Ολύμπου](https://olympustravelguide.gr/ethnikos-drimos-olympou/). Μπορείτε να χρησιμοποιήσετε ένα πρότυπο δείγμα αφίσας από το Canva: <https://www.canva.com/> 3. Εκτυπώστε όλες τις εικόνες από τα βήματα 1 & 2 σε μέγεθος A3. 4. Κρεμάστε τις αφίσες στην ξύλινη κατασκευή (είτε σε αυτή που έγινε σε ένα ξυλουργείο, είτε σε έναν πίνακα ανακοινώσεων που δανειστήκατε από το σχολείο). |

|  |  |
| --- | --- |
| **Υπο-ενότητα** | Σεβασμός προς τη φύση |
| **Αριθμός εκθέματος:** | **10** |
| **Όνομα εκθέματος:** | **Υπάρχουν τόσα πολλά πράγματα να κάνεις!** |
| **Τύπος εκθέματος:** | Άυλος (θεατρική παράσταση) και ψηφιακός (προβολή βίντεο στο φόντο) |
| **Χρόνος προετοιμασίας:** | 2 ημέρες για την προετοιμασία της θεατρικής παράστασης & 1 ώρα για την επεξεργασία του βίντεο  Η θεατρική παράσταση δεν πρέπει να υπερβαίνει τα 10 λεπτά. |
| **Απαιτούμενοι μαθητές:** | 3 μαθητές (εκ των οποίων οι δύο θα αναλάβουν τον ρόλο του ηθοποιού) |
| **Σύντομη περιγραφή:** | Αυτό το έκθεμα είναι ένας συνδυασμός άυλων και ψηφιακών στοιχείων. Αποτελείται από μια βιντεοπαρουσίαση στον τοίχο (ως φόντο) που προβάλλει τις δραστηριότητες που μπορεί να κάνει κανείς όταν επισκέπτεται τον Όλυμπο. Μπροστά από αυτό δυο μαθητές εκτελούν ένα σύντομο θεατρικό σκετσάκι πάνω σε μια μικρή σκηνή (2x3 μ.), στο οποίο συμμετέχει και το κοινό (δραστηριότητα μίμησης ρόλων). Ένας από τους δύο μαθητής υποδύεται το ρόλο ενός ειδικού ορεινών δραστηριοτήτων και ο άλλος έναν μαθητή που ενδιαφέρεται να πάει για μια ορεινή εξόρμηση με τους φίλους του. Ο μαθητής υποβάλλει ερωτήσεις στον ειδικό ορεινών δραστηριοτήτων σε σχέση με το τι επιτρέπεται και τι όχι να κάνει κανείς όταν επισκέπτεται τον Όλυμπο. |
| **Απαραίτητα υλικά ή/και εργαλεία:** | Ένας φορητός υπολογιστής, ένας βιντεοπροβολέας και ένα βίντεο στο YouTube  Θα πρέπει επίσης να υπάρχει μια γενική επεξηγηματική λεζάντα για το έκθεμα κολλημένη στον τοίχο. |
| **Διαστάσεις/ φορμάτ/ μορφή:** | Μια μικρή σκηνή 2x3 μ. |
| **Οδηγίες στησίματος της έκθεσης βήμα προς βήμα:** | 1. Τοποθετήστε τον φορητό υπολογιστή σε ένα μικρό τραπέζι και συνδέστε τον με έναν βιντεοπροβολέα. 2. Βρείτε την ιστοσελίδα: [Olympus | A mythical escape of mountain & sea - YouTube](https://www.youtube.com/watch?v=JeNPKSrbpFY) & προβάλετέ την στον τοίχο ως φόντο. Προετοιμάστε ένα μικρό διάλογο για τους ηθοποιούς και μερικές ερωτήσεις για το κοινό. |

|  |  |
| --- | --- |
| **Υπο-ενότητα** | Σεβασμός προς φύση |
| **Αριθμός εκθέματος:** | **11** |
| **Όνομα εκθέματος:** | **Ένας καλός ορειβάτης είναι πάντα καλά προετοιμασμένος.** |
| **Τύπος εκθέματος:** | Υλικός |
| **Χρόνος προετοιμασίας** | 1 εβδομάδα (ώσπου να βρείτε τα αντικείμενα και να στήσετε την έκθεση) |
| **Απαιτούμενος αριθμός μαθητών:** | 6 μαθητές (συνολικά) |
| **Σύντομη περιγραφή:** | Το έκθεμα θα προβάλλει ένα τοπίο με κάμπινγκ στο βουνό, γύρω από μια σκηνή ιγκλού. Γύρω της θα υπάρχουν κατασκηνωτικά/ορειβατικά αντικείμενα. |
| **Απαραίτητα υλικά ή/και εργαλεία:** | Πραγματικά αντικείμενα: μικρό σακίδιο, αδιάβροχο/αντιανεμικό μπουφάν, σακάκι, ορειβατικές μπότες, γυαλιά ηλίου, κάλτσες ορειβασίας, καπέλα, προβολέας, σφυρίχτρα, πυξίδα, χάρτης, υπνόσακος, φιάλη νερού, σκηνή.  Σχοινιά, ψαλίδια, μικρές λεζάντες με το όνομα του αντικειμένου γραμμένο επάνω τους. |
| **Διαστάσεις:** | Το έκθεμα αυτό θα πρέπει να καταλαμβάνει το κέντρο της έκθεσης καθώς πρόκειται για μια αναπαράσταση κάμπινγκ στο βουνό. Απαιτείται επαρκής χώρος ανάλογα με την αίθουσα. Για να εξοικονομήσετε χώρο, σας συνιστούμε να κρεμάσετε ορισμένα από τα αντικείμενα στην οροφή με σχοινί. |
| **Οδηγίες στησίματος της έκθεσης βήμα προς βήμα:** | 1. Βρείτε τα απαιτούμενα αντικείμενα. 2. Τοποθετήστε τα στην έκθεση. |